
Projekteerimistingimuste kinnitamine
(Linda tn 6 kinnistu jaoks Linda tänava lõigul 1 sideliini projekteerimine)

1. ASJAOLUD JA MENETLUSE KÄIK

13.09.2012. a Empower AS, registrikood 11445550, keda esindab volitatud isik Steven Park, taotles Narva  Linnavalitsuse Arhitektuuri- ja Linnaplaneerimise Ametilt projekteerimistingimusi sideliini rajamise ehitusprojekti koostamiseks. Projekteeritav fiiberoptiline sidekaabel kuulub AS-le Elion.
2. ÕIGUSLIKUD ALUSED

2.1 Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 

2.2  Narva linna ehitusmääruse §22 lõike 1 kohaselt projekteerimistingimused kinnitab korraldusega Linnavalitsus.

3. OTSUS

Kinnitada projekteerimistingimused Linda tn 6 kinnistu jaoks Linda tänava lõigul 1 sideliini ehitusprojekti koostamiseks järgnevalt:       
	3.1 ÜLDANDMED



	3.1.1  Tellija


	EMPOWER AS
Ringtee 63a, Õssu küla, Ülenurme vald, 61713 Tartumaa  

	3.1.2  Asukoht                                         
	Linda tänava lõik 1

	3.1.3  Projekteerimistingimuste koostamise alus:     

          Projekteerimistingimuste 13.09.2012. a taotlus nr 8382/1-14.

	3.2 PROJEKTEERIMISE EESMÄRK




Projekti koostamise eesmärk on Linda tänava lõigul 1 olemasolevast sidekaevust PEL021 kuni Linda tn 6 hooneni fiiberoptilise sidekaabli projekteerimine.
	3.3 ÜLDNÕUDED




3.3.1 Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt.

3.3.2 Tee-ehitusprojekt peab olema koostatud projekteerimises pädeva vastutava spetsialisti poolt (Teeseadus1 § 251)

3.3.3 Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Majandus- ja kommunikatsiooniministri 17.09.2010. a määrus nr 67 „Nõuded ehitusprojektile“;

-   EVS 907:2010 „Rajatise ehitusprojekt”;
-   Eesti Standard EVS 843:2003 “Linnatänavad”;
3.3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500, mis on kooskõlastatud geodeesia spetsialisti poolt.
3.3.3 Tiitellehel, seletuskirjas ja jooniste kirjanurkades esitada vastutavate spetsialistide originaalallkirjad.

3.3.4 Projekt peab olema heaks kiidetud kõigil ehitusseadusega ja projekteerimistingimustega ettenähtud juhtudel.

3.3.5 Projekti tellija lähteülesanne, tehnovõrkude valdajate poolt väljastatud kehtivad tehnilised tingimused, geodeetilist krundi alusplaani, Narva Linnavalitsuse korraldus projekteerimistingimuste kinnitamise kohta esitada ehitusprojekti lisadena.

3.3.6 Esitada Arhitektuuri- ja Linnaplaneerimise Ametile kooskõlastamiseks ehitusprojekt vähemalt kahes, maksimaalselt kolmes identselt komplekteeritud eksemplaris. 

	3.4  ARHITEKTUURSED JA LINNAEHITUSLIKUD TINGIMUSED


3.4.1 Kaabli paigutamise minimaalne sügavus: normikohane. 

3.4.2 Kaabli, hoonete, rajatiste ja puude vahelised minimaalsed kujad: normikohased.
3.4.3 Tehnovõrkude vaheline minimaalne kuja: normikohane.

3.4.4 Ette näha kõigi olemasolevate tehnovõrkude korrasolek ja kaitse.
3.4.5 Projekti mahus näha ette ehitustööde käigus rikutud katete ja haljastuse taastamine. Plaanil näidata rikutud katete ja haljastuse taastamise vööndid, eristades need viirutustega.

3.4.6 Jäätmekäitlus: lahendada projekti mahus territooriumide heakorrastamine.

3.4.7 Muud nõuded: vastavalt AS-i Elion poolt väljastatud projekteerimisülesandele.

3.4.8 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee.

3.4.9 Konstruktiivne projektiosa: esitada Eesti Standarditega ettenähtud mahus.
3.4.10 Ehitustööde käigus rikutud katete taastamine esitada identselt ehitusele eelnevale olemasolevale olukorrale. 

	3.5  INSENERTEHNILISED ERITINGIMUSED



Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.

	3.6  ERITINGIMUSED




Taotleda Narva linnalt sideliini rajamiseks maakasutusõiguse seadmist.
	3.7 KOOSKÕLASTUSED




3.7.1   Tehnovõrkude valdajad.

3.7.2   Narva Linnavalitsuse Arhitektuuri- ja Linnaplaneerimise Amet.

	4.  RAKENDUSSÄTTED




4.1    Käesolevad projekteerimistingimused on kehtivad kuni 03.10.2014. a
4.2    Käesolev korraldus jõustub alates teatavakstegemisest.

4.3  
Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

